b'\n_START_ARTICLE_\nFran Nedeljko\n_START_SECTION_\n\xc5\xbdivljenje\n_START_PARAGRAPH_\nLjudsko \xc5\xa1olo je obiskoval pri Sv. Toma\xc5\xbeu, ni\xc5\xbejo \xc5\xa1olo je dokon\xc4\x8dal na Ptuju. \xc5\xa0olanja ni nadaljeval, zato je vstopil v fran\xc4\x8di\xc5\xa1kanski red provincije sv. Ladislava v Zagrebu, od koder je bil po kon\xc4\x8danem noviciatu preme\xc5\xa1\xc4\x8den v Vara\xc5\xbedin. Samostan je kmalu zapustil in se vrnil v domovino, kjer se je pripravljal za izpit za mariborskega u\xc4\x8ditelja, a \xc5\xa1tudija ni dokon\xc4\x8dal. Nato je bil leta 1841 zaposlen pri Ivanu Miheli\xc4\x8du na Ptuju od koder je pri\xc5\xa1el septembra 1885 za uradnika k banki Slavija v Ljubljano, kjer je deloval do septembra 1927.\n_START_SECTION_\nDelo\n_START_PARAGRAPH_\nNedeljko je deloval pod psevdonimom Dominicus. Izdal je Narodne pripovedke za mladino. Iz knjig in \xc4\x8dasopisov je zbral Narodne pripovedke in pravljice (1889). Poslovenil je Andersenove pravljice (1896) in Hauffove pravljice (1907). Iz nem\xc5\xa1\xc4\x8dine je prevedel zgodovinsko povest S prestola na mori\xc5\xa1\xc4\x8de ali Nesre\xc4\x8dna kraljeva rodbina (1887), povest Naselnikova h\xc4\x8di, cvetlica pustinje (1887) in Don Kihot iz Man\xc4\x8de (1890). Izdal je tudi zbirko izpeljivih poskusov iz fizike z naslovom Mali vede\xc5\xbe (1900). Iz avstrijske zgodovine je zajel snov za svoje poljudne spise. Opisal je Postojno, Postojnsko jamo in okolico (1901), ter opisal Rusko-japonske vojne (1904)._NEWLINE_Narodne pripovedke za mladino so sestavljene iz dveh zvezkov. Prvi je iz\xc5\xa1el leta 1884, drugi pa 1887. Oba je zalo\xc5\xbeil in uredil Janez Giontini.'